NORSK

VIKTIG: VED Å BRUKE EN iPHONE, iPAD ELLER iPOD TOUCH («iOS-ENHET») SAMTYKKER DU I Å VÆRE BUNDET TIL DE FØLGENDE BETINGELSENE FRA APPLE OG TREDJEPARTER.

A.     PROGRAMVARELISENSAVTALE FOR APPLE iOS
B.     KOMMUNIKASJON FRA APPLE
C.     VILKÅR OG BETINGELSER FOR GOOGLE MAPS
D.     VILKÅR OG BETINGELSER FOR YOUTUBE

APPLE INC. 
iOS-PROGRAMVARELISENSAVTALE
Enbrukerlisens

LES DENNE PROGRAMVARELISENSAVTALEN (LISENSEN) NØYE FØR DU BEGYNNER Å BRUKE iOS-ENHETEN ELLER LASTER NED PROGRAMVAREOPPDATERINGEN SOM LEVERES SAMMEN MED DENNE LISENSEN. VED Å BRUKE iOS-ENHETEN ELLER LASTE NED EN PROGRAMVAREOPPDATERING AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU IKKE ER ENIG I BESTEMMELSENE I DENNE LISENSEN, KAN DU IKKE BRUKE iOS-ENHETEN ELLER LASTE NED PROGRAMVAREOPPDATERINGEN. 

HVIS DU NYLIG HAR KJØPT EN iOS-ENHET OG DU IKKE ER ENIG I BESTEMMELSENE I DENNE LISENSEN, KAN DU RETURNERE iOS-ENHETEN INNENFOR RETURPERIODEN TIL APPLE STORE-BUTIKKEN ELLER DEN AUTORISERTE DISTRIBUTØREN DU KJØPTE ENHETEN FRA. PRODUKTRETUR ER UNDERLAGT APPLES RETNINGSLINJER FOR PRODUKTRETUR, SOM DU KAN LESE PÅ http://www.apple.com/legal/sales_policies/.

1. Generelt.  
(a) All programvare (inkludert Boot ROM-kode og annen integrert programvare), dokumentasjon, grensesnitt, innhold, fonter og andre data som fulgte med iOS-enheten ("original iOS-programvare"), som er av en slik type at det kan oppdateres eller erstattes av framtidige forbedringer, programvareoppdateringer eller systemgjenoppbyggingsprogramvare fra Apple ("iOS-programvareoppdateringer"), uansett om materialet befinner seg i ROM, på et hvilket som helst annet medium, eller i en hvilken som helst annen form (den originale iOS-programvaren og iOS-programvareoppdateringer omtales samlet som "iOS-programvaren"), er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne avtalen, og Apple og Apples lisensgivere beholder eierskapet til iOS-programvaren og forbeholder seg alle rettigheter som ikke uttrykkelig overføres til deg.

(b) Apple kan etter eget valg gjøre tilgjengelig framtidige iOS-oppdateringer for iOS-enheten. Det er ikke sikkert at eventuelle iOS-programvareoppdateringer inneholder alle eksisterende programvarefunksjoner eller nye funksjoner som Apple lanserer for nyere eller andre iOS-enheter. Vilkårene i denne lisensen gjelder for eventuelle iOS-programvareoppdateringer fra Apple som erstatter og/eller kompletterer det opprinnelige iOS-programvareproduktet, med mindre en slik iOS-programvareoppdatering følges av en egen lisens. Hvis det er tilfellet, vil vilkårene i den lisensen gjelde.

2. Tillatt bruk og restriksjoner.  
(a) I henhold til vilkårene og betingelsene i denne lisensen får du en begrenset, ikke-eksklusiv lisens til å bruke iOS-programvaren på én enkelt Apple-merket iOS-enhet. Bortsett fra slik det gis tillatelse til i del 2(b) nedenfor, og med mindre annet er angitt i en separat avtale mellom deg og Apple, tillater ikke lisensavtalen at iOS-programvaren eksisterer på flere enn én Apple-merket iOS-enhet om gangen, og det er ikke tillatt å distribuere iOS-programvaren eller gjøre iOS-programvaren tilgjengelig over et nettverk der den kan brukes av flere enheter samtidig. Denne lisensen gir deg ingen rett til å bruke grensesnitt og annen immateriell eiendom som Apple eier, i design, utvikling, framstilling, lisensiering eller distribusjon av enheter, tilbehør eller programvare for tredjeparter, for bruk sammen med iOS-enheter. Rett til bruk av enkelte elementer er tilgjengelig under separate lisenser fra Apple. Hvis du vil ha mer informasjon om utvikling av enheter og tilbehør for tredjeparter, for bruk sammen med iOS-enheter, kan du sende en forespørsel til madeforipod@apple.com. Hvis du vil vite mer om utvikling av programvare for bruk sammen med iOS-enheter, kan du sende en forespørsel til devprograms@apple.com.

(b) I henhold til vilkårene og betingelsene i denne lisensen får du en begrenset, ikke-eksklusiv lisens til å laste ned iOS-programvareoppdateringer Apple kan gjøre tilgjengelig for iOS-enheten din, for å oppdatere eller gjenoppbygge programvaren på iOS-enheter du eier eller kontrollerer. Denne lisensen tillater ikke at du oppdaterer eller gjenoppbygger iOS-enheter du ikke bruker eller kontrollerer, og det er ikke tillatt å distribuere iOS-programvareoppdateringer eller gjøre iOS-programvareoppdateringer tilgjengelige over et nettverk der de kan brukes av flere slike enheter eller datamaskiner samtidig. Hvis du laster ned en iOS-programvareoppdatering til datamaskinen din, kan du kan lage én kopi av iOS-programvareoppdateringene som er arkivert på datamaskinen din, i et maskinlesbart format kun i sikkerhetskopieringsøyemed og kun hvis sikkerhetskopien inkluderer all copyrightinformasjon og annen opphavsrettinformasjon som er i originalen.

(c) Du kan ikke, og du går med på å ikke legge til rette for at andre skal kunne kopiere (bortsett fra slik det eksplisitt tillates i denne lisensen), dekompilere, dekode, dele opp, forsøke å avlede kildekoden fra, modifisere, dekryptere eller skape avlede åndsverk med utgangspunkt i iOS-programvaren eller tjenester som tilbys av iOS-programvaren, eller deler av disse (unntatt hvis og kun i den utstrekning forannevnte restriksjoner er forbudt ved lov, og i den utstrekning det tillates i lisensvilkår som gjelder for bruk av åpen kildekode-komponenter som følger med iOS-programvaren). Forsøk på å gjøre noe av det forannevnte er en krenkelse av rettighetene Apple og Apples lisensgiver(e) og lisenstakere har til iOS-programvaren. 

(d) Ved å oppbevare innhold på iOS-enheten lager du en digital kopi. I enkelte jurisdiksjoner er det ulovlig å lage kopier uten å ha tillatelse fra rettighetsinnehaveren. iOS-programvaren kan brukes til å reprodusere materiale så lenge denne bruken begrenses til materiale som ikke er opphavsrettslig beskyttet, materiale du eier opphavsretten til, eller materiale du er autorisert eller har lovlig adgang til å reprodusere. 
 
(e) Du godtar å bruke iOS-programvaren og tjenestene (slik dette defineres i del 5 nedenfor) i samsvar med alle gjeldende lover, inkludert lokale lover i landet eller regionen du bor i eller befinner deg i når du laster ned eller bruker iOS-programvaren og -tjenester.

(f) Bruk av og tilgang til enkelte av funksjonene i iOS-programvaren og enkelte av tjenestene (som definert i del 5) kan kreve at du ber om et unikt brukernavn og et passord, kjent som en Apple-ID. I tillegg godkjenner du at mange av funksjonene og tjenestene i iOS-programvaren overfører data, at det kan påvirke dataabonnementskostnadene dine, og at du er ansvarlig for slike kostnader. Hvis du vil ha mer informasjon, kan du lese i brukerhåndboken for iOS-enheten.

3. Overføring. Det er ikke tillatt å leie ut, lease, låne bort, selge, videreformidle eller underlisensiere iOS-programvaren. Det er imidlertid lov å overføre, én gang og på permanent basis, alle lisensrettigheter du har til iOS-programvaren, til en annen part ved overføring av eierskapet til iOS-enheten under forutsetning av at: (a) overføringen inkluderer iOS-enheten og alle deler av iOS-programvaren, inkludert trykt materiell, originale medier og denne lisensavtalen, og (b): at ingen kopier av iOS-programvaren beholdes, helt eller delvis, inkludert kopier som er lagret på en datamaskin eller annen lagringsenhet, og (c): parten som overtar iOS-programvaren leser og godtar betingelsene og vilkårene i denne lisensavtalen.

4. Samtykke til bruk av data. 
(a) Diagnostiske data og bruksdata. Hvis du velger å tillate innhenting av diagnostiske data og bruksdata, samtykker du i at Apple og Apples datterselskaper og agenter kan samle inn, oppbevare, håndtere og bruke diagnostisk og teknisk informasjon, bruksinformasjon og informasjon som er relatert til slik informasjon, inkludert, men ikke begrenset til, informasjon om iOS-enheten din, datamaskinen din, systemet ditt, programmene dine og tilleggsenhetene dine, som innhentes for å gjøre det mulig å tilby deg programvareoppdateringer, produktsupport og mulige andre tjenester relatert til iOS-programvaren, og for å verifisere overholdelse av vilkårene i denne lisensavtalen. Apple kan, så sant den ikke innhentes i en form som kan identifisere deg, bruke informasjonen med det formål å kunne tilby og forbedre sine produkter og tjenester. Hvis du har godtatt og slått på stedstjenestene, kan det også hende at opplysninger om stedet der enheten befinner seg, sendes inn for å hjelpe Apple med å analysere den trådløse eller mobile ytelsen (dvs. vurdere signalstyrken for mobilnettverket på et bestemt sted). For at Apples partnere og tredjepartsutviklere skal kunne forbedre sin programvare og maskinvare og sine enheter utviklet for bruk med Apple-produkter, kan Apple også gi en slik partner eller tredjepartsutvikler et delsett med diagnostisk informasjon som er relevant for den partnerens eller utviklerens programvare, maskinvare og/eller tjenester, så lenge den diagnostiske informasjonen ikke er i en form som kan identifisere deg personlig. 

(b) Stedsinformasjon. Apple og Apples partnere og lisensgivere kan tilby enkelte tjenester via iOS-enheten som er avhengig av stedsinformasjon. For å tilby og forbedre disse tjenestene, der de er tilgjengelig, kan Apple og Apples partnere og lisensgivere overføre, samle inn, oppbevare, behandle og bruke din stedsinformasjon, inkludert sanntidsinformasjon om hvor iOS-enheten befinner seg, hastighetsinformasjon og stedssøkinformasjon. Stedsinformasjonen og søkene som samles inn av Apple, samles ikke inn i en form som kan identifisere deg, og kan brukes av Apple og Apples partnere og lisensgivere for å tilby stedsbaserte produkter og tjenester. Ved å bruke stedsbaserte tjenester på iOS-enheten aksepterer du og samtykker du i at Apple og Apples partnere og lisensgivere kan overføre, samle inn, oppbevare, behandle og bruke stedsinformasjon og søk for å tilby og forbedre stedsbaserte og veitrafikkbaserte produkter og tjenester. Du kan trekke tilbake samtykket når som helst ved å gå til innstillingen for stedsinformasjonstjenester på iOS-enheten og enten slå av den globale stedstjenestefunksjonen eller slå av stedstjenester for hvert enkelt objekt som bruker stedstjenester på iOS-enheten. Hvis du deaktiverer disse stedsfunksjonene, vil det kun påvirke stedsbasert funksjonalitet på iOS-enheten. Det vil ikke påvirke funksjoner på iOS-enheten som ikke bruker stedstjenester. Når du bruker iOS-programmer eller -tjenester fra tredjeparter som bruker eller leverer stedsinformasjon, er bruken underlagt tredjepartens vilkår og retningslinjer for personvern for bruk av stedsinformasjon i slike tredjepartsprogrammer eller -tjenester. Du bør lese vilkårene og retningslinjene.

(c) Siri og dikteringsfunksjonen. Det er mulig at Siri og dikteringsfunksjonen i iOS-programvaren ikke er tilgjengelig på alle språk eller i alle områder og at funksjoner kan variere etter område. I den grad at iOS-enheten har fullstendig eller delvis støtte for Siri og/eller dikteringsfunksjonen, kan du bruke stemmen til å komme med forespørsler, gi kommandoer og/eller diktere tekst til enheten. Når du bruker Siri eller dikteringsfunksjonen, vil det du sier, bli tatt opp og sendt til Apple for konvertering til tekst og, når det gjelder Siri, behandling forespørsler. Enheten sender også annen informasjon til Apple, for eksempel fornavnet og kallenavnet ditt, navn og kallenavn på og hvilket forhold du har til kontaktene i adresseboken (for eksempel «min far»), i tillegg til sangtitler i samlingen din (samlet betegnet som dine «brukerdata»). Alle disse dataene brukes for å hjelpe Siri og dikteringsfunksjonen med å forstå deg bedre og gjenkjenne det du sier. De knyttes ikke til andre data som Apple kan ha fra din bruk av andre Apple-tjenester. Når du bruker Siri eller dikteringsfunksjonen, samtykker du til og tillater at Apple og Apples datterselskaper og agenter overfører, innhenter, vedlikeholder, behandler og bruker denne informasjonen, inkludert innleste stemmeopptak og brukerdata, for å kunne tilby og forbedre Siri, dikteringsfunksjonen og andre produkter og tjenester fra Apple. 

Hvis du har slått på stedstjenester, er det også mulig at iOS-enhetens plassering på det tidspunktet forespørselen blir sendt, sendes til Apple. Dette gjøres for å hjelpe Siri med å forbedre responsen i henhold til stedsbaserte forespørsler.  Du kan deaktivere den stedsbaserte funksjonaliteten til Siri ved å gå til innstillingen for stedstjenester på iOS-enheten og slå av den individuelle stedsinnstillingen for Siri. Dikteringsfunksjonen er ikke stedsbasert.

Siri kan gjøre det mulig for deg å kommunisere med iOS-enheten uten at du trenger å låse den opp. Hvis du har aktivert en sikkerhetskode på iOS-enheten, og du vil forhindre at Siri kan brukes fra låseskjermen, kan du trykke på Innstillinger og Generelt og deretter trykke på Kodelås og deretter slå av Siri-funksjonen.

Du kan også slå Siri og dikteringsfunksjonen helt av når du vil. Hvis du vil gjøre dette på iOS-enheter som har støtte for både Siri og dikteringsfunksjonen, åpner du Innstillinger, trykker på Siri og flytter Siri-skyveknappen til av. Hvis iOS-enheten kun har støtte for dikteringsfunksjonen, åpner du Innstillinger, trykker på Generelt, trykker på Tastatur og flytter Diktering-skyveknappen til av. Det er også mulig å begrense muligheten til å bruke Siri eller dikteringsfunksjonen i Restriksjoner-innstillingene.

(d) FaceTime. FaceTime-funksjonen for videosamtaler i iOS-programvaren («FaceTime») krever Internett-tilgang, og det er mulig at den ikke er tilgjengelig i alle land eller områder. Din bruk av FaceTime er underlagt del 2(e) over. For å konfigurere FaceTime og for å starte og motta FaceTime-samtaler mellom deg og andre FaceTime-brukere trenger du bestemte unike identifikatorer for iOS-enheten og kontoen din. Disse unike identifikatorene kan inkludere e-postadresser, Apple-ID-informasjonen som du har oppgitt, en maskinvareidentifikator for iOS-enheten og iPhone-telefonnummeret. Når du bruker iOS-programvaren, samtykker du til at Apple kan overføre, innhente, vedlikeholde, behandle og bruke disse identifikatorene for å kunne tilby og forbedre Face Time-funksjonen. Du forstår at iPhone-telefonnummeret ditt er synlig for den andre parten av videosamtalen (selv om du har blokkert nummer) eller at e-postadressen din er synlig, avhengig av hvilken innstilling du velger. Hvis du bruker en Face Time-kompatibel iPad eller iPod touch, vil e-postadressen din være synlig for den andre parten i videosamtalen. Du kan slå av FaceTime-funksjonen ved å gå til FaceTime-innstillingen på iOS-enheten og slå den av, eller ved å gå til Restriksjoner og aktivere FaceTime-restriksjonen. 

(e) iMessage. Det er mulig at meldingsfunksjonen i iOS-programvaren («iMessage») ikke er tilgjengelig i alle land eller områder. Din bruk av iMessage forutsetter at du overholder del 2(e) over. For å konfigurere iMessage og for å starte og motta iMessage-meldinger mellom deg og andre brukere av iOS-enheter trenger du bestemte unike identifikatorer for iOS-enheten og kontoen din. Disse unike identifikatorene kan inkludere e-postadresser, Apple-ID-informasjonen som du har oppgitt, en maskinvareidentifikator for iOS-enheten og iPhone-telefonnummeret. Når du bruker iOS-programvaren, samtykker du til at Apple kan overføre, innhente, vedlikeholde, behandle og bruke disse identifikatorene for å kunne tilby og forbedre iMessage-tjenesten. iMessage-tjenesten krever en Wi-Fi-dataforbindelse eller en mobil dataforbindelse. Det er mulig at Apple krypterer iMessage-meldinger i en begrenset periode for å kunne levere dem og opprettholde samtaler mellom enhetene dine. Hvis meldingen ikke kan sendes som en iMessage-melding, kan den sendes som en SMS eller MMS. Det kan påløpe kostnader for meldinger fra leverandøren din. Du forstår at iPhone-telefonnummeret ditt er synlig for den andre parten (selv om du har blokkert nummer), og at e-postadressen din er synlig, avhengig av hvilken innstilling du velger. Hvis du bruker en iMessage-aktivert iPad eller iPod touch, vil e-postadressen din være synlig for den andre parten. Du kan slå av iMessage-tjenesten ved å gå til innstillingene for meldinger på iOS-enheten.

(f) Photo Stream. Når du bruker Photo Stream-funksjonen i iCloud, samtykker du til at Apple kan arkivere bilder som er tatt med iOS-enheten, eller som er lastet opp fra datamaskinen, i en begrenset periode, og at de kan sende bildene til andre Apple iOS-enheter eller maskiner som er aktivert for Photo Stream. Vær oppmerksom på at bare et begrenset antall bilder kan arkiveres på samme tid, og eldre bilder blir automatisk slettet fra Photo Stream etter en tid. Alle bilder som du vil ta vare på, må arkiveres i kamerarullen, i et annet album eller på datamaskinen. Bildeoppløsningen kan variere avhengig av enheten som bildene lastes ned til. Hvis du ikke vil bruke Photo Stream, kan du slå av Photo Stream på alle iOS-enhetene eller maskinene som er aktivert for Photo Stream. All bruk av Photo Stream-funksjonen er underlagt vilkårene og betingelsene i denne avtalen og vilkårene og betingelsene for iCloud, som er tilgjengelig her: http://www.apple.com/legal/icloud/ww/.

(g) Interessebasert reklame. Apple kan gjøre mobil, interessebasert reklame tilgjengelig for deg. Hvis du ikke ønsker å motta relevant reklame på iOS-enheten, kan du reservere deg ved å gå til denne koblingen på iOS-enheten: http://oo.apple.com. Hvis du reserverer deg, vil du fortsette å motta samme mengde mobilreklame, men innholdet kan være mindre relevant fordi den ikke er basert på interessene dine. Du vil fortsatt kunne se reklamer relatert til innholdet på en nettside eller i et program eller basert på annen ikke-personlig informasjon. Denne muligheten til å reservere seg gjelder kun for reklametjenester fra Apple og påvirker ikke interessebasert reklame fra andre reklamenettverk.

(h) Retningslinjer for personvern. Informasjonen din vil alltid være underlagt Apples retningslinjer angående personvern, som er integrert i denne lisensen og som kan leses på: www.apple.com/no/privacy/.

5. Tjenester og materiale fra tredjeparter.
(a) iOS-programvaren gir tilgang til Apples iTunes Store, App Store, Game Center, iCloud og andre tjenester og nettsteder fra Apple og tredjeparter (samlet og individuelt kalt "tjenester"). Det er mulig at slike tjenester ikke er tilgjengelig på alle språk eller i alle land. Bruk av disse tjenestene krever Internett-tilgang, og bruk av enkelte tjenester kan kreve en Apple-ID og at du godtar ytterligere tjenestevilkår, og det kan medføre ekstra kostnader. Når du bruker denne programvaren sammen med en Apple-ID, iTunes Store-konto, Game Center-konto eller iCloud-konto, samtykker du til de gjeldende tjenestevilkårene for den kontoen, for eksempel de gjeldende vilkårene og betingelsene for iTunes Store eller Game Center, som er tilgjengelig her http://www.apple.com/legal/itunes/ww/, eller vilkårene og betingelsene for iCloud, som er tilgjengelig her http://www.apple.com/legal/icloud/ww/.

(b) Hvis du registrerer deg for iCloud, kan du få tilgang til enkelte iCloud-funksjoner, for eksempel «Back Up» og «Find My iPhone», direkte fra iOS-programvaren. Du erkjenner og samtykker i at din bruk av iCloud og disse funksjonene er underlagt de gjeldende vilkårene og betingelsene for iCloud-tjenesten, som er tilgjengelig her: http://www.apple.com/legal/icloud/ww/.

(c) Du er innforstått med at du ved å bruke hvilken som helst av tjenestene, kan komme over innhold som kan anses som støtende, uanstendig eller upassende, og med språkbruk som kan oppfattes som utilslørt og direkte, og at søk eller innskriving av en bestemt URL automatisk og utilsiktet kan opprette koblinger eller referanser til støtende materiale. Likevel godtar du at din bruk av tjenestene fullt ut er på din egen risiko og at Apple ikke har noe ansvar overfor deg for innhold som kan anses anstøtelig, uanstendig eller upassende. 

(d) Enkelte tjenester kan vise, omfatte eller gjøre tilgjengelig data, informasjon, programmer eller materiale fra tredjeparter ("materiale fra tredjeparter") eller koblinger til nettsteder fra enkelte tredjeparter. Du er innforstått med, og sier deg enig i, at Apple ikke er ansvarlig for å undersøke eller vurdere innhold, nøyaktighet, fullstendighet, gyldighet, validitet, overholdelse av opphavsrett, lovlighet, anstendighet eller kvalitet eller noe annet aspekt av slikt materiale fra tredjeparter eller slike nettsteder. Apple, dets ledere, samarbeidspartnere og datterselskaper vil ikke innestå for eller støtte og vil ikke påta seg eller ha noe som helst ansvar overfor deg eller andre for noen tredjeparters tjenester, materiale fra tredjeparter eller nettsteder, eller for noen andre materialer, produkter eller tjenester fra tredjeparter. Materiale fra tredjeparter og koblinger til andre nettsteder gis kun i tjenesteøyemed.

(e) Økonomisk informasjon som vises av tjenesten, er kun for generelle informasjonsformål, skal ikke brukes som pålitelige investeringsråd. Før du utfører investeringer basert på informasjon du har fått via tjenestene, bør du konsultere en person som er kvalifisert til å gi økonomiske råd eller råd om verdipapirer i det landet eller den regionen du bor i. Stedsinformasjon du får tilgang til via en hvilken som helst tjeneste, er kun ment for enkel navigering. Slik informasjon er ikke ment å brukes i situasjoner der nøyaktig stedsinformasjon er påkrevd eller der feilaktig, unøyaktig, forsinket eller ufullstendig stedsinformasjon kan føre til død eller skade på person, eiendom eller miljøet. Verken Apple eller noen av innholdsleverandørene garanterer for tilgjengeligheten, nøyaktigheten, fullstendigheten, påliteligheten eller aktualiteten av informasjon om aksjer, stedsinformasjon eller annen informasjon som kan vises av tjenestene. 

(f) Du godtar at tjenestene inneholder proprietært innhold, informasjon og materiale som eies av Apple og/eller deres lisensgivere, og er beskyttet av gjeldende regelverk for immaterielle rettigheter og andre lover, inkludert, men ikke begrenset til lover om opphavsrett. Du samtykker til at du ikke vil bruke slikt proprietært innhold eller slikt materiale utover de tillatte anvendelser av tjenestene eller på noen som helst måte som ikke er i samsvar med vilkårene i denne lisensavtalen eller som krenker en tredjeparts eller Apples immaterielle rettigheter. Ingen deler av tjenestene skal kopieres eller reproduseres i noen som helst form eller på noen som helst måte. Du forplikter deg til ikke å endre, leie ut, låne bort, selge, distribuere eller skape avledede verker basert på tjenestene på noen som helst måte, og til ikke å utnytte tjenestene på noen som helst uautorisert måte, inkludert, men ikke begrenset til å bruke tjenestene til å overføre datavirus, ormer, trojanske hester eller annen skadelig programvare, eller ved eiendomskrenkelse eller overbelastning av nettverkskapasitet. Du sier deg videre enig i å ikke bruke tjenestene til på noen måte å sjikanere, fornærme, forfølge, true, injuriere eller på andre måte krenke rettighetene til en annen part, og at Apple ikke på noen måte er ansvarlig om du skulle bruke tjenestene slik eller hvis du skulle motta sjikanerende, truende, injurierende, krenkende eller ulovlige meldinger eller overføringer som en følge av bruk av tjenestene.

(g) Tjenester og materiale fra tredjeparter som iOS-enheten viser, kobler til eller på andre måter gir tilgang til, er ikke tilgjengelig på alle språk eller i alle land eller regioner. Apple gir ingen garantier for at slike tjenester og slikt materiale er passende eller tilgjengelig for bruk på et bestemt sted. I den grad du velger å bruke eller få tilgang til slike tjenester og slikt materiale, gjør du det på ditt eget initiativ og er selv ansvarlig for å følge gjeldende lover, inkludert, men ikke begrenset til, gjeldende lokale lover. Apple og Apples lisensgivere forbeholder seg retten til å endre, oppheve, fjerne eller deaktivere tilgang til en hvilken som helst tjeneste når som helst og uten varsel. Under ingen omstendigheter vil Apple være ansvarlig for følgene av å ha fjernet eller deaktivert tilgang til en slik tjeneste. Apple kan også innføre begrensninger på bruk av eller tilgang til enkelte tjenester, i begge tilfellene uten varsel eller ansvar. 

6. Opphør. Denne avtalen gjelder til den opphører. Dine rettigheter under denne lisensavtalen vil også opphøre automatisk eller på andre måter slutte å gjelde, uten varsel fra Apple hvis du bryter noen som helst av vilkårene i denne avtalen. Når denne avtalen opphører, skal du slutte å bruke iOS-programvaren. Punkt 4, 5, 6, 7, 8, 9, 12 og 13 i denne lisensen gjelder selv om avtalen opphører.

7. Garantifraskrivelse.
7.1     Hvis du er en forbrukerkunde (en kunde som ikke bruker iOS-programvaren i jobbsammenheng), er det mulig at du har juridiske rettigheter i landet ditt som medfører at følgende begrensninger ikke gjelder for deg, og der dette er tilfelle, gjelder ikke disse begrensningene for deg. Hvis du vil ha mer informasjon om rettighetene dine, tar du kontakt med en rådgivningsorganisasjon for forbrukere.

7.2     DU ERKJENNER OG SAMTYKKER UTTRYKKELIG I AT BRUKEN AV iOS-PROGRAMVAREN OG TJENESTENE, I DEN UTSTREKNING DET TILLATES AV GJELDENDE LOVGIVNING FULLT OG HELT SKJER PÅ DIN EGEN RISIKO OG AT HELE RISIKOEN MED HENSYN TIL TILFREDSSTILLENDE KVALITET, YTELSE OG NØYAKTIGHET, LIGGER HOS DEG.

7.3     iOS-PROGRAMVAREN OG EVENTUELLE TJENESTER LEVERT AV iOS-PROGRAMVAREN ("TJENESTER"), LEVERES SOM DET ER, MED ALLE EVENTUELLE FEIL OG UTEN GARANTI AV NOE SLAG, OG APPLE OG APPLES LISENSGIVERE (I AVSNITT 7 OG 8 BETEGNES DISSE PARTER SAMLET SOM "APPLE") FRASKRIVER SEG MED DETTE UTTRYKKELIG ETHVERT GARANTIANSVAR FOR iOS-PROGRAMVAREN OG TJENESTENE, INKLUDERT, MEN IKKE BEGRENSET TIL, UNDERFORSTÅTTE GARANTIER FOR SALGBARHET, TILFREDSSTILLENDE KVALITET, ANVENDELIGHET FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES.

7.4     APPLE GARANTERER IKKE iOS-PROGRAMVAREN OG TJENESTENE VIL TILFREDSSTILLE DINE FORHÅPNINGER, AT FUNKSJONENE I ELLER TJENESTER SOM UTFØRES AV ELLER GIS AV iOS-PROGRAMVAREN, VIL TILFREDSSTILLE DINE KRAV, AT iOS-PROGRAMVAREN OG TJENESTENE VIL VIRKE UTEN AVBRUDD ELLER FEILFRITT, AT TJENESTER VIL FORTSETTE Å VÆRE TILGJENGELIG, AT FEIL I iOS-PROGRAMVAREN ELLER TJENESTENE VIL BLI UTBEDRET ELLER AT iOS-PROGRAMVAREN VIL VÆRE KOMPATIBEL MED PROGRAMVARE OG TJENESTER FRA TREDJEPARTER. INSTALLERING AV DENNE PROGRAMVAREN KAN PÅVIRKE MULIGHETEN TIL Å BRUKE PROGRAMVARE, PROGRAMMER ELLER TJENESTER FRA TREDJEPARTSLEVERANDØRER.

7.5     I TILLEGG VEDGÅR DU AT iOS-PROGRAMVAREN OG TJENESTENE IKKE ER BEREGNET TIL ELLER KAN BRUKES I SITUASJONER ELLER OMGIVELSER HVOR DET AT iOS-PROGRAMVAREN ELLER TJENESTENE SLUTTER Å FUNGERE ELLER DET ER FEIL, FORSINKELSER ELLER UNØYAKTIGHETER I INNHOLDET, DATA ELLER INFORMASJONEN SOM OPPGIS AV iOS-PROGRAMVAREN ELLER TJENESTENE, KAN FØRE DØD, SKADE PÅ PERSON, ALVORLIGE FYSISKE SKADER ELLER MILJØØDELEGGELSER, INKLUDERT MED IKKE BEGRENSET TIL DRIFT AV KJERNEKRAFTVERK, FLYNAVIGERINGSSYSTEMER, LUFTFARTSKOMMUNIKASJONSSYSTEMER, LUFTFARTSTRAFIKKSTYRINGSSYSTEMER, MEDISINSK UTSTYR OG VÅPENSYSTEMER.

7.6     INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED iOS-PROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE AUTORISERT REPRESENTANT) PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON. ENKELTE STEDER TILLATER IKKE LOVGIVNINGEN GARANTIFRASKRIVELSE AV GARANTIER I MEDHOLD AV LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG. 

8. Ansvarsbegrensning. I DEN GRAD DET IKKE BEGRENSES AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, SKADE PÅ ELLER TAP AV DATA, MANGLENDE OVERFØRING ELLER MOTTAK AV DATA, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK AV ELLER MANGLENDE EVNE TIL Å BRUKE iOS-PROGRAMVAREN OG TJENESTENE ELLER PROGRAMVARE FRA TREDJEPARTER SOM BRUKES SAMMEN MED iOS-PROGRAMVAREN, UAVHENGIG AV ANSVARSGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. I ENKELTE JURISDIKSJONER TILLATER IKKE LOVGIVNINGEN ANSVARSFRAVIKELSE FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEG. Ikke i noe tilfelle skal Apples totale ansvar overfor deg for skade, tap og erstatning (enten ansvaret gjøres gjeldende etter kontrakt eller utenfor kontrakt (herunder uaktsomhet) eller på annen måte) overstige 250 US dollar (US $250). Foregående begrensninger skal gjelde selv om ovenstående opprettelse ikke virker etter hensikten.

9. Digitale sertifikater. iOS-programvaren har funksjoner som tillater at den kan godta digitale sertifikater som enten kommer fra Apple eller fra en tredje part. DU ER ENE OG ALENE ANSVARLIG FOR OM DU VIL STOLE PÅ ET SERTIFIKAT SOM ER UTSTEDT AV APPLE ELLER EN TREDJEPART. BRUKEN AV DIGITALE SERTIFIKATER FOREGÅR PÅ EGEN RISIKO. APPLE GIR, TIL DET MAKSIMALE SOM TILLATES AV GJELDENDE LOVGIVNING, INGEN UTTRYKTE ELLER INDIREKTE GARANTIER ELLER FREMSTILLINGER FOR SALGBARHET ELLER EGNETHET FOR NOE SPESIELT FORMÅL, KORREKTHET, SIKKERHET ELLER KRENKELSE AV EN TREDJEPARTS RETTIGHETER MED HENSYN TIL DIGITALE SERTIFIKATER.

10. Eksportkontroll. Du må ikke bruke, eksportere eller videreeksportere iOS-programvaren, unntatt i overensstemmelse med gjeldende eksportlovgivning i USA og gjeldende lovgivning i det land iOS-programvaren ble anskaffet. I særdeleshet, men uten begrensning, er det ikke tillatt å eksportere eller videreeksportere iOS-programvaren til a) land som er omfattet av USAs embargo, eller b) personer som er oppført på US Treasury Departments liste over "Specially Designated Nationals" eller US Department of Commerces liste "Denied Person's List" eller "Entity List". Ved å ta i bruk iOS-programvaren bekrefter du at du ikke er i et av disse landene eller står oppført på noen av de nevnte lister. Du bekrefter også at du ikke skal bruke iOS-programvaren til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

11. US Government-sluttbrukere. iOS-programvaren og tilhørende dokumentasjon er definert som «Commercial items» slik det er definert i 48 C.F.R. § 2.101, og består av "Commercial Computer Software" og "Commercial Computer Software Documentation" slik begrepene brukes i 48 C.F.R. §12.212 eller 48 C.F.R. § 227.7202 avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til og med 48 C.F.R. § 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivningen om opphavsrettigheter for USA.

12. Gjeldende lovgivning og tilsidesettelse av bestemmelser. Denne lisensen skal være underlagt og være i samsvar med lovene i staten California, unntatt de deler av loven som vedrører lovkonflikter. Denne lisensen skal uttrykkelig ikke være underlagt de Forente Nasjoners konvensjon om kontrakter for salg av varer internasjonalt. Hvis du er en forbruker som er bosatt i Den Storbritannia, er denne lisensen underlagt lovgivningen i landet du bor i. Dersom en domstol, med kompetanse til dette, finner at noen av bestemmelsene i denne lisensavtale helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.  

13. Fullstendig avtale, gjeldende språk. Denne lisensavtalen inneholder alt som er avtalt mellom deg og Apple med hensyn til bruk av iOS-programvaren og erstatter samtlige tidligere skriftlige eller muntlige avtaler og enhver annen kommunikasjon mellom partene vedrørende alt som omfattes av avtalen. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Enhver oversettelse av denne avtalen er tilpasset lokale forhold og ved en eventuell uoverensstemmelse mellom den engelske og oversatte versjonen skal den engelske versjonen gjelde, i den grad det ikke begrenses av gjeldende lovgivning i landet du bor i.

14. Anerkjennelse av tredjeparter. Deler av iOS-programvaren benytter eller inkluderer programvare fra tredjeparter og annet opphavsrettslig beskyttet materiale. Anerkjennelser, lisensbetingelser og garantifraskrivelser for slikt materiale er inkludert i den elektroniske dokumentasjonen for iOS-programvaren, og bruken av slikt materiale er underlagt de respektive betingelsene. Bruk av Google Safe Browsing-tjenesten er underlagt Googles tjenestevilkår (http://www.google.com/terms_of_service.html) og Googles retningslinjer for personvern (http://www.google.com/privacypolicy.html).

15. Bruk av MPEG-4, merknad om H.264/AVC.
(a) iOS-programvaren inneholder funksjonalitet for koding og/eller dekoding av MPEG-4-video. iOS-programvaren er lisensiert under MPEG-4 Visual Patent Portfolio License for personlig og ikke-kommersiell bruk av en forbruker til (i) koding av video i overenssemmelse med MPEG-4 Visual Standard ("MPEG-4-video") og/eller (ii) dekoding av MPEG-4-video som har blitt kodet av en forbruker som driver en privat og ikke-kommersiell aktivitet, og/eller som har blitt framskaffet fra en videoleverandør som har lisens fra MPEG LA til å levere MPEG-4-video. Ingen lisens gis eller kan forstås som tillatelse til annen bruk. Ytterligere informasjon, også om bruk og lisenser for bruk i markedsføringssammenheng, kommersiell og intern bruk, kan fås fra MPEG LA, LLC. Se http://www.mpegla.com.

(b) iOS-programvaren inneholder funksjonalitet for AVC-koding og/eller AVC-dekoding, kommersiell bruk krever ekstra lisensiering og følgende gjelder: AVC-FUNKSJONALITETEN I iOS-PROGRAMVAREN KAN KUN ANVENDES AV FORBRUKERE OG KUN FOR PERSONLIG OG IKKE-KOMMERSIELL BRUK TIL (i) KODING AV VIDEO I OVERENSSTEMMELSE MED AVC-STANDARDEN ("AVC-VIDEO") OG/ELLER (ii) DEKODING AV AVC-VIDEO SOM ER KODET AV EN FORBRUKER TIL PERSONLIG OG IKKE-KOMMERSIELL BRUK OG/ELLER DEKODING AV AVC-VIDEO FRA EN VIDEOLEVERANDØR SOM HAR LISENS TIL Å TILBY AVC-VIDEO. INFORMASJON OM ANNEN BRUK OG LISENSIERING KAN INNHENTES FRA MPEG LA L.L.C. SE HTTP://WWW.MPEGLA.COM. 

16. Begrensninger for Yahoo-søketjenesten. Yahoo-søketjenesten som er tilgjengelig via Safari, er kun lisensiert for bruk i følgende land og regioner: Argentina, Aruba, Australia, Bahamas, Barbados, Belgia, Bermuda, Brasil, Bulgaria, Canada, Caymanøyene, Chile, Colombia, Danmark, Den dominikanske republikk, Ecuador, El Salvador, Filippinene, Finland, Frankrike, Grenada, Guatemala, Hellas, Hongkong, India, Indonesia, Irland, Island, Italia, Jamaica, Japan, Kina, Kypros, Latvia, Litauen, Luxembourg, Malaysia, Malta, Mexico, Nederland, New Zealand, Nicaragua, Norge, Panama, Peru, Polen, Portugal, Puerto Rico, Romania, Singapore, Slovakia, Slovenia, Spania, St. Lucia, Storbritannia, St. Vincent, Sveits, Sverige, Sør-Korea, Taiwan, Thailand, Trinidad og Tobago, Tsjekkia, Tyrkia, Tyskland, Ungarn, Uruguay, USA, Venezuela og Østerrike.

17. Merknad om Microsoft Exchange. E-postinnstillingen for Microsoft Exchange i iOS-programvaren er kun lisensiert for synkronisering av informasjon, for eksempel e-post, kontakter, kalendere og oppgaver, via trådløst nettverk mellom iOS og Microsoft Exchange Server eller annen tjenerprogramvare som er lisensiert av Microsoft for å implementere Microsoft Exchange ActiveSync-protokollen.

EA0840
Rev. 09.12.2011
-------------------------------------------------------------------------------------
KOMMUNIKASJON FRA APPLE
Hvis Apple trenger å kontakte deg om produktet ditt eller kontoen din, samtykker du i at Apple kan sende slik kommunikasjon via e-post. Du samtykker i at kommunikasjon vi sender deg elektronisk, tilfredsstiller eventuelle rettslige krav.
-------------------------------------------------------------------------------------
VILKÅR OG BETINGELSER FOR GOOGLE MAPS

Takk for at du prøver programvaren Google Maps for mobil. For å kunne bruke denne programvaren, inkludert en hvilket som helst tredjepartsprogramvare som er gjort tilgjengelig for deg sammen med denne programvaren og/eller den relaterte tjenesten (samlet kalt "Google Maps for mobil" nedenfor), må du først samtykke til å bli bundet av de følgende vilkårene som gjelder både for privat bruk og bedriftsbruk av Google Maps for mobil. Vilkårene utgjør en juridisk bindende avtale mellom deg og Google, og du må ta deg tid til å lese nøye gjennom dem. Ved å laste ned Google Maps for mobil samtykker du til at du er juridisk bundet av vilkårene.

Ytterligere vilkår
Google Maps for mobil er utformet for å brukes i forbindelse med Google Maps-tjenesten og andre Google-tjenester. Du samtykker derfor til og godtar at bruk av Google Maps for mobil også er underlagt (a) spesifikke vilkår for Google Maps (som finnes på http://maps.google.co.uk/help/terms_maps.html) inkludert de gjeldende innholdsmerknadene (som finnes på http://maps.google.co.uk/help/legalnotices_maps.html), (b) Googles generelle vilkår (som finnes på http://www.google.no/terms_of_service.html) og (c) Googles generelle retningslinjer (som finnes på http://www.google.no/privacypolicy.html). Disse ytterligere bestemmelsene inkluderes herved i disse vilkårene som referanse. Hvis det oppstår inkonsekvens eller konflikter mellom slike ytterligere vilkår og disse vilkårene, skal sistnevnte vilkår ha prioritet.

Nettverksavgifter
Google vil ikke belaste deg for å laste ned eller bruke Google Maps for mobil, men avhengig av abonnement og operatør eller leverandør kan du bli belastet av dem for nedlasting av Google Maps for mobil eller for bruk av mobiltelefonen når du søker etter informasjon eller andre Google-tjenester gjennom Google Maps for mobil.

Kun for ikke-kommersiell bruk
Google Maps for mobil er tilgjengelig kun for ikke-kommersiell bruk. "Ikke-kommersiell bruk" betyr at Google gir deg begrensede rettigheter til å bruke Google Maps for mobil kun til privat bruk på jobb eller hjemme, til å søke etter hva du måtte ønske, i henhold til begrensningene som angis i vilkårene.
Du kan lage og distribuere kopier av Google Maps for mobil for bruk innenfor din arbeidsgivers organisasjon ("bedriftsbruk") i følgende tilfeller:

a) hvis alle personer i organisasjonen som skal bruke Google Maps for mobil har fått mulighet til å lese og formelt angi at de godtar disse vilkårene (og du samtykker til å fremlegge bevis for dette ved forespørsel fra Google), eller
(b) hvis du har juridisk fullmakt til å inngå en bindende avtale på vegne av organisasjonen der du planlegger å bruke Google Maps for mobil (og du samtykker til å fremlegge bevis for dette ved forespørsel fra Google).

Hvis du ikke har denne rettigheten eller mottakerne ikke har mulighet til å lese og godta vilkårene ovenfor, kan du ikke benytte deg av bedriftsbruk. Hvis du har spørsmål angående bedriftsbruk, kan du kontakte oss ved å sende en e-post til mobile-support@google.com.

Du kan ikke selge Google Maps for mobil eller informasjon, tjenester eller programvare som er tilknyttet eller utledet av den, eller endre, kopiere (unntatt i det omfang det er tillatt for bedriftsbruk som beskrevet ovenfor, der det er relevant), lisensiere eller lage produkter avledet fra Google Maps for mobil, med mindre du på forhånd får skriftlig tillatelse fra Google (som du kan be om når som helst ved å sende en e-post til mobile-support@google.com).

Du samtykker til at du ikke skal ikke endre, tilpasse, oversette, avlede produkter fra, dekompilere, foreta omvendt utvikling ("reverse engineering") av, demontere eller på annen måte forsøke å få kildekode fra Google Maps for mobil, uten på forhånd å ha innhentet skriftlig tillatelse fra Google som angitt ovenfor.

Du kan ikke bruke Google Maps for mobil på en slik måte at det kan skade, deaktivere, overbelaste eller svekke noen av Googles tjenester (du kan for eksempel ikke bruke Google Maps for mobil på en automatisk måte), og du kan heller ikke bruke Google Maps for mobil på en slik måte at det hindrer andre i å bruke og dra nytte av Googles tjenester.

Hvis du har kommentarer til Google Maps for mobil eller ideer om hvordan vi kan forbedre programmet, kan du sende en e-post til mobile-support@google.com. Vær oppmerksom på at hvis du gjør dette, gir du samtidig Google og eventuelle tredjeparter tillatelse til å bruke og implementere ideene og kommentarene dine i Google Maps for mobil (eller tredjepartsprogramvare) uten annen godtgjørelse.

Opphavsrett
I forholdet mellom deg og Google samtykker du til at Google eier alle rettigheter, navn og interesser til og i Google Maps for mobil, inkludert, uten begrensning, alle opphavsrettigheter i henhold til dette. "Opphavsrettigheter" betyr rettigheter til oppfinnelser, patenter, varemerker og tjenestemerker, formgivningsrettigheter, rettigheter til handelsnavn og forretningsnavn, opphavsrett (herunder, for å unngå tvil, rettigheter til dataprogramvare), databaserettigheter og rettigheter for halvledertopografi (uansett om disse er registrert eller omfatter registreringssøknader) og alle rettigheter eller former for beskyttelse som er av lignende art eller som har lignende eller tilsvarende effekt som noen av disse, og som kan finnes hvor som helst i verden.

Du samtykker også til ikke å fjerne, utydeliggjøre eller endre informasjon om eiendomsrettigheter som er knyttet til, finnes i, eller som du får tilgang til i forbindelse med eller gjennom bruk av Google Maps for mobil (inkludert, men ikke begrenset til, merknader om opphavsrett eller varemerker i forbindelse med rettigheter som eies av Google eller tredjepart).

Garantibegrensning
Google kan forbedre og/eller foreta endringer av Google Maps for mobil uten å varsle deg. Google Maps for mobil tilbys "som det er", og Google gir ingen garanti for det. Uten å begrense allmenngyldigheten av de forutgående vilkårene, gir Google ingen garanti om følgende: (i) at bruk av Google Maps for mobil vil oppfylle dine krav eller være uavbrutt, sikker eller feilfri, (ii) at defekter vil bli rettet, (iii) at Google Maps for mobil er fri for virus eller annen skadelig programvare eller (iv) at bruk av Google Maps for mobil og all informasjon som er tilgjengelig gjennom Google Maps for mobil vil være korrekt, nøyaktig, oppdatert eller pålitelig på andre måter.

Ingen vilkår, garantier eller andre betingelser (inkludert eventuelle underforståtte vilkår som gjelder tilfredsstillende kvalitet, egnethet for et formål eller samsvar med beskrivelse) gjelder for Google Maps for mobil, med mindre de er uttrykkelig angitt i disse vilkårene.

Ansvarsbegrensning
Intet i disse vilkårene skal utelukke eller begrense Googles ansvar for død eller personskade som følge av at Google opptrer uaktsomt, eller på grunn av svindel eller uriktig informasjon fremsatt med overlegg fra Googles side. I henhold til dette skal Google ikke være erstatningsansvarlig for (a) eventuelle indirekte tap eller følgetap, (b) eventuelle økonomiske tap, eller (c) eventuelt tap av goodwill eller rykte som du kan utsettes for og som oppstår i forbindelse med at du bruker Google Maps for mobil, uansett om Google har blitt informert om muligheten for at slike tap kan oppstå. I tillegg skal Google ikke være erstatningsansvarlig for eventuelle feil eller defekter i forbindelse med bruk av Google Maps for mobil, eller for eventuelle avbrudd, midlertidige stopp, avslutning, feil eller forsinkelse ved bruk av Google Maps for mobil.

Diverse bestemmelser
Disse vilkårene reguleres og tolkes i henhold til engelsk lov, og du er herved underlagt den utelukkende jurisdiksjonen når det gjelder tvister eller saker som oppstår på grunn av, eller som har tilknytning til, disse vilkårene. All oversettelse av engelsk tekst, den engelske versjonen av disse vilkårene fremlegges kun som en tjeneste til deg, og du samtykker til at ved en eventuell konflikt mellom den oversatte versjonen og originalvilkårene skal bestemmelsene i originalvilkårene gjelde. Ugyldighet, ulovlighet eller forhindring av håndheving av noen av bestemmelsene i disse vilkårene skal ikke påvirke eller ha noen innvirkning på gyldigheten for resten av disse vilkårene.

Disse vilkårene utgjør hele avtalen mellom deg og Google med hensyn til innholdet i denne, og avløser og erstatter alle tidligere eller samtidige overenskomster eller avtaler, skriftlige eller muntlige, i forbindelse med slikt innhold. Ingen frafallelse av bestemmelser i disse vilkårene vil tre i kraft med mindre den er gjort skriftlig og er signert av en rettmessig autorisert representant for Google.

September 2007
-------------------------------------------------------------------
VILKÅR OG BETINGELSER FOR YOUTUBE
http://www.youtube.com/t/terms